Tot U Koninkryk: Openbaring#69: Openbaring 13: Wêreldryke in professie volgens Daniel
Openbaring#69: Openbaring 13: Wêreldryke in professie volgens Daniel
Om Openbaring 13 te verstaan, moet 'n goeie begrip verkry word van wat Daniël oor die koninkryke te sê het..
Op 13: Wêreldryke in professie volgens Daniel: Hierdie skrywe
WÊRELDRYKE IN PROFESIE
Om Openbaring 13 te verstaan, moet 'n goeie begrip verkry word van wat Daniël oor die koninkryke te sê het Daniël 2, 7, 8 en 11.
In Daniël 7, 8 en 11 word die beeld van Nebukadnésar verduidelik soos Nebukadnésar die beeld in sy droom gesien het (Daniël 2).
Daniél 2 Daniél 7 Daniél 8 Daniél 11
DIE BEELD DIE VIER SKAAP KONING VAN DIE
DIERE EN BOKRAM NOORDE EN SUIDE
Die hoof Die leeu
Dan. 2:38 Dan. 7:4
Arms en Die beer Die skaapram
Mede en Mede Mede
Perse en Perse en Perse
5:30; 6:1 Dan. 7:5 Dan. 8:3,20
Die buik Die luiperd Die bokram
Griekeland Griekeland Griekeland
8:21 Dan. 7:6 Dan. 8:21
4 horings = 4 generaals
Kasander – Griekeland
Lysimachus – Turkye
Seleusius – Sirië
Ptolemeus – Egipte
Bene van Die vreeslike
Dan. 2:40 Dan. 7:7
Tien tone – Koning van die Suide
klei en yster
Romeinse Ryk Dan. 11:36; 12:23
Tien horings Koning van die Noorde
Ander horinkie Sirië
Dan. 7:7,8,20 Identifiseer Antichris
van die Noorde – Sirië
Hierdie ooreenkomste tussen Daniël 2, 7, 8 en 11 sal beter verstaan word as ons dit beskou in die lig van wêreldryke en diereryke.
LIG OP DIE WêRELDRYKE VANUIT: Daniël 2
Die Babiloniese Wêreldryk (607 - 538 v.C.)
Nebukadnésar 607-561 v.C.
Bélsasar 556 v.C.
Regeer 17 jaar. Kleinseun van Nebukadnésar. Seun van roemryke generaal Nabonidus. Blyk teregeer het as onderkoning, verteenwoordiger van die koning.
Hoof van die beeld. Goud. Daniël 2:32,37,38. Kosbaarste van alle metale aan die mens bekend. Fyn goud spreek van luister en prag van die koninkryk. Dié heidense koninkryk oortref alle ander heidense koninkryke.
Die Medies-Persiese Wêreldryk (538-330 v.C.)
Darius, seun van Ahasvéros, 'n Mediese koning oor die Chaldeërs (Dan. 9:1). Ahasvéros was meer 'n titel as 'n naam, die ekwiwalent van die moderne majesteit. Dit word gebruik vir minstens vier persoonlikhede in die Skrif. Dit is Persies eerder as Medies.
Kores. Die Medies-Persiese mag is onder hom gekonsolideer. Hy is profeties genoem voor sy geboorte (Jes. 44:28-45). Onder sy heerskappy het die terugkeer van die Joodse oorblyfsels na Jerusalem begin (Esra 1:1-4).
Bors en arms van suiwer silwer. Minderwaardig aan die eerste koninkryk (Dan. 2:39). Verval vanaf goud na silwer. Spreek nie van n morele minderwaardigheid of groter grondgebied nie, maar van die karakter van gesag, maar meer direk geïnspireerd in Nebukadnésar as in Darius se heerskappy. Eersgenoemde het sy gesag van God ontvang. Hy het dit so aanvaar. Sy verantwoordelikheid was teenoor God en nie teenoor dié wat hy geregeer het nie, anders as Darius, wat nie eens vir Daniël uit die leeukuil kon red nie. Hy was gebind deur die wet van die Mede en Perse, wat nie verander kon word nie.
Die Griekse Wêreldryk (331-30 v.C.)
Alexander die Grote. Verower Palestina in 332 v.C.
Nog vier konings (generaals)
Antiochus Epiphanus (tipe van Antichris)
Buik en heupe van die beeld. Koper. Daniël 2:32, 39. Koper spreek van die verdere verval. Hy heers oor die hele aarde. Alexander word gedra deur die spiese van sy leër en moet hulle tevrede stel.
Die Romeinse Wêreldryk (30 v.C. - 327 n.C.)
Julius Caesar. Eerste keiser 60 v.C. - 31 v.C. Vernaamste beelde opgerig van hom. Hy word die pontifex maximus, sodoende kon hy die gode se wil manipuleer na sy behoefte.
Augustus. Tweede keiser, 31 v.C. Stigter van die Romeinse Ryk (16 Januarie 27 v.C.).
Flaviese vorstehuis, 68 n.C. Geheime koninkryk. Trone was nie oorerflik nie; heersers is deur die leërmagte benoem, byvoorbeeld: Vespasianus, Titus en Domitianus.
Antonynse heersers; hulle erken die reg van provinsies, en het ook 'n universele (wêreldwye) visie (universaliteit). Trajanus, Hadrianus, Antonius Pius, Marcus Aurelius.
Konstantyn en sy seuns.
Gote en Alarikke.
Caesar en Pompejus, en so meer.
Bene van yster. Minderwaardigste van alle metale (Dan. 2:33, 41). So sterk soos yster; yster breek in stukkies - onderwerp alle dinge. Tone van yster en klei. Hoof van goud na tone van yster en klei. Goud na modder! Spreek van die verval in gehalte, maar toename in krag. Dan volg die verval van die vierde koninkryk (yster en klei).
Twee bene. Agteruitgang deur verdeeldheid. Oosterse, Griekse Kerk en
Westerse, Romeinse Kerk (354 n.C.)
Tien tone. Twee bene (koninkryke) onderverdeel in tien koninkryke (tien tone) (Dan. 2:42).
Tone gedeeltelik van yster en klei. Koninkryk gedeeltelik sterk en gedeeltelik gebroke (Dan. 2:43). Die tien tone van klei en yster gemeng, maar nie vermeng nie. Dit spreek van gebrek aan eenheid. Yster gemeng met brosklei. Hulle sal nie aan mekaar kleef nie net soos wat yster nie met klei meng nie.
WÊRELDRYKE WAT MEKAAR OPVOLG VOLGENS DIE BEELD IN DANIËL 2 SOOS GESIEN IN DIE OOREENSTEMMENDE DIERERYKE IN DANIËL 7
DANIËL SE GESIG VAN DIE VIER DIERE
Hierdie gesig het Daniël gesien in die eerste jaar van Bélsasar, toe Daniël 'n tyd lank op die politieke agtergrond was. In sy gesig sien hy dieselfde opvolging van wêreldmagte, soos verteenwoordig deur die beeld in hoofstuk 2, met die klimaks in die daarstelling van die universele Messiaanse koninkryk, wat vir ewig sou wees. Nebukadnésar het hierdie koninkryke in hul aardse skoonheid aanskou, soos voorgestel deur die mens se gedagtes, maar hier word hulle geopenbaar in hul ware karakter as wrede wilde diere (Daniël 7), gesien van die hemelse standpunt. Hierdie magte is "n produk van die aktiwiteite van die aarde en veroorsaak veranderings en onstuimighede in die politieke wêreld. Die see is 'n tipe van die mensdom. (Sien ook Op. 17:1-5,15; Matt. 13:47-49).
DIE EERSTE DIER - BABILON
Babilon word in vers 4 voorgestel as 'n leeu met arendsvlerke. Sy kwynende krag (sy vlerke uitgepluk) met 'n veranderde karakter (blykbaar verwysend na Nebukadnésar se vernedering en erkenning van die lewende God) van hierdie koninkryk tot die einde daarvan. En dit van die grond opgehef en soos 'n mens op twee voete neergesit is en daarna 'n mensehart gegee is (Dan. 7:4 vergelyk Dan. 4:31-37).
DIE TWEEDE DIER - MEDE EN PERSE
Die beer (v. 5) verwys na die Mede en Perse, rustend op die een voorbeen (Mede) en regop op die ander (Perse). Die ribbes in sy mond dui op die koninkryke wat hy in sy oorwinnings verorber het – in gehalte van goud na silwer.
DIE DERDE DIER - GRIEKELAND
Die Mede en Perse word deur die oorheersing van Alexander (v. 6) gevolg. Die vier koppe van die luiperd dui hier op die verdeling van die koninkryk in vier soewereine state geregeer deur Alexander se vier generaals, nl.: Kasander, Lysimachus, Seleusius en Ptolemeus. Ptolemeus (Egipte) en Seleukië (Sirië) ontwikkel in sterk state, maar is die meeste van die tyd in oorlog gewikkel (Daniël 11).
DIE VIERDE DIER - ROMEINSE RYK
In 'n verdere gesig sien die profeet 'n onbeskryflike dier, sterk, wreedaardig en met tien horings waaruit daar een kom wat drie omvergooi. Die verduideliking hiervoor vind ons in vers 23 tot 25: die tien horings verteenwoordig tien konings. Pogings is al aangewend om die tien konings te identifiseer wat aan hierdie profesie voldoen. Ons kan nie anders nie as om te aanvaar dat hierdie tien koninkryke in die toekoms nog moet verrys, dat drie van hulle omvergegooi sal word deur 'n ander een wat opgekom het (v. 20) en dat die koninkryk van God hierna opgerig sal word (v. 26-27), ingewy deur die verwoesting van hierdie koning (v. 11, 25, 26). Hierdie klein horinkie is sonder twyfel die een wat elders beskryf word as Antichris, die duiwelse een; die dier; die finale tiran van die aarde; en die laaste vervolger van Israel.